CELEX: 32017R1598
Language: lt
Date: 2017-09-22 00:00:00
Title: 2017 m. rugsėjo 22 d. Komisijos įgyvendinimo reglamentas (ES) 2017/1598, kuriuo iš dalies keičiamas įgyvendinimo reglamentas (ES) 2015/1518, kuriuo, pagal Tarybos reglamento (EB) Nr. 1225/2009 11 straipsnio 2 dalį atlikus priemonių galiojimo termino peržiūrą, importuojamam Jungtinių Amerikos Valstijų kilmės biodyzelinui nustatomas galutinis antidempingo muitas

23.9.2017   
            
            
               LT
            
            
               Europos Sąjungos oficialusis leidinys
            
            
               L 245/1
            
         KOMISIJOS ĮGYVENDINIMO REGLAMENTAS (ES) 2017/1598
   2017 m. rugsėjo 22 d.
   kuriuo iš dalies keičiamas įgyvendinimo reglamentas (ES) 2015/1518, kuriuo, pagal Tarybos reglamento (EB) Nr. 1225/2009 11 straipsnio 2 dalį atlikus priemonių galiojimo termino peržiūrą, importuojamam Jungtinių Amerikos Valstijų kilmės biodyzelinui nustatomas galutinis antidempingo muitas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1), ypač į jo 9 straipsnio 4 dalį,
   kadangi:
   
               (1)
            
            
               Įgyvendinimo reglamentu (ES) 2015/1518 (2) Komisija, pagal Tarybos reglamento (EB) Nr. 1225/2009 (3) 11 straipsnio 2 dalį atlikus priemonių galiojimo termino peržiūrą, importuojamam Jungtinių Amerikos Valstijų kilmės biodyzelinui nustatė galutinį antidempingo muitą;
            
         
               (2)
            
            
               yra tikslinga leisti bendrovėms, kurios neeksportavo biodyzelino pradiniu tiriamuoju laikotarpiu, prašyti peržiūros, ar joms turi būti taikoma muito norma, nustatyta bendradarbiaujančioms neatrinktoms bendrovėms. Tokia peržiūra atliekama, jeigu naujas eksportuotojas ar gamintojas iš nagrinėjamosios eksportuojančios šalies Komisijai pateikė pakankamų įrodymų, kad 1) jis neeksportavo produkto, kuriam buvo taikomos priemonės, tiriamuoju laikotarpiu; 2) jis nėra susijęs su eksportuotoju arba gamintoju, kuriam taikomos nustatytos priemonės, ir 3) pasibaigus tiriamajam laikotarpiui jis faktiškai eksportavo atitinkamas prekes arba yra prisiėmęs neatšaukiamų sutartinių įsipareigojimų eksportuoti į Sąjungą didelį prekių kiekį;
            
         
               (3)
            
            
               tačiau Įgyvendinimo reglamente (ES) 2015/1518 naujiems eksportuotojams nėra numatyta galimybė prašyti tokios peržiūros. Todėl reglamentas turėtų būti atitinkamai iš dalies pakeistas,
            
         
               (4)
            
            
               Šiame reglamente nustatytos priemonės atitinka pagal Reglamento (ES) 2016/1036 15 straipsnio 1 dalį įsteigto komiteto nuomonę,
            
         
               (5)
            
            
               atsižvelgiant į tai, kas išdėstyta, Įgyvendinimo reglamento (ES) 2015/1518 1 straipsnis turėtų būti atitinkamai iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) 2015/1518 1 straipsnis papildomas tokia 6 dalimi:
   
      „6.   Jeigu bet kuris subjektas iš Jungtinių Amerikos Valstijų Komisijai pateikia pakankamų įrodymų, kad:
      
                  a)
               
               
                  jis neeksportavo 1 straipsnio 1 dalyje aprašytų Jungtinių Amerikos Valstijų kilmės prekių tiriamuoju laikotarpiu (2007 m. balandžio 1 d.–2008 m. kovo 31 d.);
               
            
                  b)
               
               
                  jis nėra susijęs su eksportuotoju arba gamintoju, kuriam taikomos šiuo reglamentu nustatytos priemonės, taip pat
               
            
                  c)
               
               
                  pasibaigus tiriamajam laikotarpiui jis faktiškai eksportavo atitinkamas prekes arba yra prisiėmęs neatšaukiamų sutartinių įsipareigojimų eksportuoti į Sąjungą didelį prekių kiekį,
               
            Komisija gali pakeisti I priedą, kad būtų galima nustatyti tam subjektui bendradarbiaujantiems neatrinktiems gamintojams taikomą muitą, t. y. 115,6 EUR už toną.“
   
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. rugsėjo 22 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 176, 2016 6 30, p. 21.
   
      (2)  2015 m. rugsėjo 14 d. Komisijos įgyvendinimo reglamentas (ES) 2015/1518, kuriuo, pagal Tarybos reglamento (EB) Nr. 1225/2009 11 straipsnio 2 dalį atlikus priemonių galiojimo termino peržiūrą, importuojamam Jungtinių Amerikos Valstijų kilmės biodyzelinui nustatomas galutinis antidempingo muitas (OL L 239, 2015 9 15, p. 69).
   
      (3)  2009 m. lapkričio 30 d. Tarybos reglamentas (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (OL L 343, 2009 12 22, p. 51).